คือหนูกินหม่าล่าติดต่อกันหลายวันมากค่ะ วันอังคาร-วันพฤหัสบดีก็กินยำในช่วงเที่ยงค่ะ พึ่งสังเกตว่าผักเขาล้างไม่สะอาด วันนี้อึออกมาแบบไม่รู้ตัวเลย แต่มีพริกออกมาด้วย แล้วมันมีเส้นอะไรก็ไม่รู้ออกมาด้วย[หม่าล่าที่กินมีเห็ดเข็มทองด้วยค่ะ] อยากสอบถามค่ะ ปล.ขอโทษที่อาจจะทุเรศไปหน่อยนะคะ😅
สวัสดีค่ะ การรับประทานอาหารไม่สุกสะอาด หรือไม่สด อาจเป็นสาเหตุทำให้เกิดอาการท้องเสีย คลื่นไส้ อาเจียน หรือมีไข้ตามมาได้ที่มักเรียกรวมกันว่าอาหารเป็นพิษ โดยอาจมีลักษณะคล้ายกับอาหารที่เสียนั้นปนออกมากับอุจจาระได้ เป็นปกติค่ะการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.